August Kitzbergi nimelise Gümnaasiumi Hoolekogu koosoleku

**PROTOKOLL**

Karksi-Nuia 13.12.2022 nr

Algus 18.30, lõpp 20.40

Osalesid: Jaak Israel, Meelis Rull, Elika Klettenberg, Andi Sõmmer, Silvi Hannus, Arvo Maling, Marina Kangro, Kristjan Hanni, Marika Mäekivi

Puudusid: Kristjan Hunt, Liis Märtson, Rando Uusväli, Katrin Johanson

Koosoleku juhataja: Meelis Rull

Protokollija: Elika Klettenberg

**PÄEVAKORD:**

1. Arvamuse andmine AKG sisehindamise aruandele
2. AKG eelarve projekt 2023
3. Kohapeal algatatud küsimused

**1. Arvamuse andmine AKG sisehindamise aruandele**

**KUULATI**

M. Mäekivi andis ülevaate AKG sisehindamise aruandest. Võrdlusena 2019 hindamistulemustest tõi välja koostööalaste muutuste põhjusena pandeemiast SARS-COV-2 tingitud distantsõppe mõjud. Digiõpe kõigile ei sobinud, kontakteerumine oli keerulisem, õpimotivatsioon langenud. Enim kasutati MS Teamsi keskkonda õppetöö läbiviimiseks. Tulemused aga kinnitavad, et tuldi edukalt toime, ei tegutsetud liialt kiirustades. Miinuspoolelt – logopeedilise teenuse kättesaadavus vähenes. Õpilaste arv, kes tugiteenuseid sh tõhustatud ja erituge vajab, aina suureneb. Sotsiaalpedagoog puudub. Matemaatikas tasemerühmi enam pole. Tugevustest tõi välja olümpiaadidel osalemise, huviringides robootika ka tüdrukutele, inglise keele temporühmad. Suureneb õpilaste arv, kes gümnaasiumis inglise keele riigieksami asemel sooritavad Cambridge English eksamid. HEV-KO olemas, ka psühholoogi teenus tagatud 2 korda kuus (aruanne protokollile lsiatud).

Küsimused, vastused, kommentaarid:

*J. Israel: Elektroonsete keskkondade kasutuselevõtmisega kadus õpilaspäeviku täitmise kohustus. Rutiine üles ei märgita.*

*M. Mäekivi: Covid-19 mõjutas ka lasteaiast saabuvate koolivalmidust. Koostööd on tehtud stabiilselt, kuid vaja sisulisemat. Eelkooli õpilaste arv suureneb.*

*J. Israel: Psühholoogi teenuse pakkumiseks on vahendeid veel 3-4 kuuks, tasume arve alusel kokkulepitud hinda.*

*A. Maling: Psühholoogi teenust on vaja. Palun esitage see vallale lahendamiseks. Eelarve kasutuse osas teeb sisulised otsused siiski kooli juhtkond. HEV-õpilasi tuleb aina juurde, andekate toetamine on vähenenud.*

*Järgnes teema sisuline arutelu.*

**OTSUSTATI**

1. Kiita heaks sisehindamise aruanne, mis katab kõiki vajalikke valdkondi ning nõustuda püstitatud ülesannetega sisendina kooli arengukavasse ja üldtööplaani.
2. **AKG eelarve projekt 2023**

**KUULATI**

J. Israel: tutvustas kooli 2023 aasta eelarve projekti. Tõi välja elektrihinna suure koormuse eelarvele. Õpetajate palkade tõstmiseks tuleb leida kärpekohti ja teha kokkuhoidu. Kuigi elektri pealt suudeti kokku hoida u 18%, siis rahalistes vahendites see ei avaldu. Kärbete tõttu on keeruline arendustegevuseks vahendeid leida (eelarve projekt protokollile lisatud).

Küsimused, vastused, kommentaarid:

*Sisuline arutelu kooli eelrave projekti osas.*

*M. Rull: kas on võimalik saada andmeid, mis on valla hariduse prioriteedid ja fookus? Kuidas on kulude jaotus muutunud?*

*A. Maling: eelarvestrateegia järgi on palgatõus 17-18%. Allasutused peavad vaatama kriitiliselt üle personalikoosseisu. Eelarve jaotus ja seletused on kajastatud Mulgi valla kodulehel „juhtimine“ ja „eelarve“ alt. (*[*https://mulgivald.ee/374*](https://mulgivald.ee/374)*)*

*J. Israel: ventilatsiooni küsimuses on tagurpidikäik – energiakulu suureneb. Hetkel tehakse ventialtsiooni, kuid mitte soojustamist, siis kulud kasvavad. Tervilahendus puudub. Majanduskulud ei toeta väljatulemist.*

*A. Maling: probleeme tuleb siiski vallaga arutada, esmavajadused tuleb rahuldada.*

**OTSUSTATI**

1. Võtta järgmisel hoolekogu koosolekul päevakorda arutelu eelarveliste jaotuste muutuste kohta valla haridusasutustes.
2. **Kohapeal algatatud küsimused**

**KUULATI**

1. M. Rull: mobiiltelefonide tihe kasutamine õpilastel on üleüldine tendents. Kas kool reguleerib kasutamist koolipäeva sees? Ekraanis olemise aega võiks asendada liikumisega.

M. Mäekivi: enamasti kasutatakse vahetundidel. Algklassides on kasutamine keelatud.

J. Israel: telefonid on õpilase isiklik vara. Oleme liikuma kutsuv kool. Koolis ei ole telefonide liigkasutamine probleemiks muutunud, on üksikuid juhtumeid. Pöörame pidevalt liikumisele tähelepanu.

M- Mäekivi: pigem on mureks üldine probleem nagu noorte kogunemised (veipimine). Tihti jäävad lahendamiseks kooli käed mures lühikeseks.

1. K. Hanni: kas on võimalik rentida Spordikooli bussi?
2. Maling: sõidpäevikut haldab T. Tugi, esitada küsimus temale. Buss on spordikooli all, kasutamisega tekkivad küsimusi saate otse omavahel lahedada.

**OTSUSTATI**

1. Võtta informatsioon teadmiseks.

/allkirjastatud digitaalselt/ /allkirjastatud digitaalselt/

Meelis Rull Elika Klettenberg

Koosoleku juhataja Protokollija